text: शाहरुख खान बहुत जल्द भारत के पहले अंतरिक्ष यात्रि राकेश शर्मा की बायोपिक में काम करने वाले हैं. वो इस फिल्म में मुख्य भूमिका निभाने वाले हैं लेकिन आपको जानकर हैरानी होगी कि इस फिल्म में काम करने के लिए सलाह किस सुपरस्टार ने दी? दरअसल, आमिर ने हाल ही में PTI से बात करते हुए ये जानकारी दी है कि उन्होंने शाहरुख को सलाह दी कि वो इस फिल्म की स्क्रिप्ट पढ़ें और इसे करें. मैंने शाहरुख को फोन किया और कहा कि शाहरुख तुम्हें ये स्क्रिप्ट जरूर पढ़नी चाहिए, ये शानदार है. अगर तुम्हें ये पसंद आती है तो ये फिल्म तुम्हारे लिए सही रहेगी. मुझे ये स्क्रिप्ट बेहद पसंद आई है और मिस्टर शर्मा की कहानी शानदार है.